کد خبر: ۱۲۸۳۰۸۷

تاریخ: ۱۳ شهريور ۱۳۹۲ - ۱۷:۲۴

সেনেগালে হজ্ব সম্মেলন অনুষ্ঠিত

‘ইসলাম ও ঐক্য’ শিরোনামে হজ্ব সম্মেলন সেনেগালের মুসলিম নারী পরিষদের উদ্যোগে এবং ইসলামি প্রজাতন্ত্র ইরানের সাংস্কৃতিক কেন্দ্রের সহযোগিতায় দেশের রাজধানী ডাকারে অবস্থিত আন্তর্জাতিক মেলার অডিটোরিয়ামে অনুষ্ঠিত হয়েছে।

বার্তা সংস্থা ইকনার রিপোর্ট : গত সোমবার (২রা সেপ্টেম্বর) অনুষ্ঠিত এ সম্মেলনে বাণিজ্য মন্ত্রী, প্রেসিডেন্টের প্রতিনিধি, বেশ কয়েকজন সংসদ সদস্য ও বিশিষ্ট ধর্মীয় আলেম ও ব্যক্তিত্বগণসহ ঐ নারী পরিষদ ও অন্যান্য গণসংস্থার দুই সহস্রাধিক সদস্য উপস্থিত ছিলেন।

এছাড়া ইন্দোনেশিয়া, মরক্কো ও ইরানি কূটনীতিকগণ ডাকারে অনুষ্ঠিত এ সম্মেলনের বিশেষ অতিথি হিসেবে উপস্থিত ছিলেন।

উল্লেখ্য, পবিত্র কুরআন তেলাওয়াতের মাধ্যমে শুরু হওয়া এ সম্মেলন বক্তব্যের মাধ্যমে অব্যাহত থাকে এবং সম্মেলন শেষে প্রতি বছরের ন্যায় এ বছরও হজ্বে প্রেরণের লক্ষ্যে লটারীর মাধ্যমে ১০ জন সক্রিয় নারীর সদস্যের নাম নির্ধারণ করা হয়।#1282724